মেট গালার রেড কার্পেটে প্রথমবার শাহরুখ,সঙ্গী কারা!

ওয়েব ডেস্ক: আগামী ৫ মে নিউইয়র্কের ‘দ্যা মেট্রোপলিটন মিউজিয়াম অফ আর্ট গ্যালারি'(The Metropolitan Museum of Art, New York)তে অনুষ্ঠিত হতে চলেছে ‘মেট গালা ২৫'(Met Gala ’25)। যেখানে দেখা যাবে সারা বিশ্বের তারকাদের পাশাপাশি বলিউডের নামজাদা তারকাদেরও। এবছর মেট গালার থিম রং কালো(Theme colour of Met Gala this year Black)।

আরও পড়ুন:ক্যালিফোর্নিয়ার রাস্তায় ঠোঁটে ঠোঁট রেখে রাজ-শুভশ্রীর চুম্বন! ইউভান কি করছে!

প্রথমবারের জন্য মেট গালায় অংশ নিতে চলেছেন ‘বলিউড কিং’ শাহরুখ খান(Bollywood King Sharukh Khan)। প্রখ্যাত বাঙালি ডিজাইনার সব্যসাচী মুখার্জির(Renowned Bengali Fashion Designer Sabyasachi Mukherjee) তৈরি কালো পোশাকে বলিউড বাদশাকে দেখা যাবে মেট গালার রেড কার্পেটে। ঠিক কোন সাজে এবং স্টাইলে উপস্থিত হবেন শাহরুখ তা জানার জন্য অধীর আগ্রহে অপেক্ষা করছেন তার অনুরাগীরা।

শাহরুখ ছাড়াও মেট গালায় দেখা যাবে বলিউডের হার্টথ্রব অভিনেত্রী আলিয়া ভাটকে। গত বছরও তিনি ডিজাইনার সব্যসাচী মুখার্জির তৈরি শারি পরে হেঁটে অবাক করে দিয়েছেন। শাহরুখ,আলিয়া ভাট(Sharukh Khan,Alia Bhat) ছাড়াও কিয়ারা আদবানি(Kiara Advani), দিলজিত দোসাঁঝ, ইশা আম্বানি ও মোনা প্যাটেল উপস্থিত হবেন এবারের মেট গালার মঞ্চে। আর কিছুদিনের মধ্যেই মা হতে চলেছেন কিয়ারা। অন্তঃসত্ত্বা অবস্থাতেই মেট গালার লাল কার্পেটে হাঁটবেন কিয়ারা। কি পোশাকে কিভাবে সাজাবেন তিনি নিজেকে তা দেখার জন্য যথেষ্ট উৎসাহ নিয়ে অপেক্ষা করছেন দর্শকরা। অন্যদিকে মেট গালাতে দিলজিতের উপস্থিতি বিশ্বে তার জনপ্রিয়তায় যথেষ্ট আরো প্রভাব ফেলবে।

স্টাইল ও ফ্যাশন স্টেটমেন্টের জন্য যথেষ্ট পরিচিত মুকেশ আম্বানি কন্যা ইশা আম্বানি। শোনা যাচ্ছে এ বছরও তিনি এক অনবদ্য সাজে সাজতে চলেছেন মেট গালার মঞ্চে। গত বছর রাহুল মিস্ত্রির ডিজাইন করা পোশাকে তিনি সেজে যথেষ্ট নজর কেড়েছিলেন।
গতবছর মেট গলার লাল কার্পেটে হেঁটে রীতিমতো শোরগোল ফেলেছিলেন ডিজাইনার মোনা প্যাটেল। এ বছরও মোনার কাছে নতুন কিছু আশায় দর্শকরা নিশ্চয়ই অপেক্ষা করে আছে।